Гүл түшүрүү
Гүл түшүрүү – боёк менен түшүрүлгөн гүлдүү кездеме. Ал оймо же терме тактада басылат. Элдик көркөм искусствонун эң байыркы түрлөрүнүн бири. Г. т. орто кылымда Чыгыш жана Европа өлкөлөрүндө кеңири тараган. Орус Г. т-сү өткөн мезгилдин элдик көркөм искусствосунда көрүнүктүү орунду ээлейт. Ал тактага салынган кездемени балка менен «ургулоо» техникасы аркылуу даярдалган. Такталардын саны «манер» же «гүл» оймодогу боёктордун саны менен дал келген.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу